1. **Urugamba rwo kurwanira ukuri:**
	* **Ukuri n’ikinyoma.**
		+ Yesu ni Ukuri bityo akaba Se w’ukuri kose (Yohana 14:6). Iby’ukuri byose, ibyiringirwa byose, ibintu byose by’ukuri, biva kuri We. Kandi ukuri Kwe gutanga ubugingo muri twe.
		+ Ibihabanye n’ibyo, Satani ni we se w’ikinyoma (Yohana 8:44). Uburiganya bwose, ubuhendanyi bwose, kugoreka ukuri kose, kumukomokaho. Kandi ibinyoma bye bitera urupfu muri twe.
		+ Igihe Yesu yari ahanganye n’umwanzi, yakoresheje Bibiliya nk’isōko y’ukuri kose: “Handitswe ngo” (Matayo 4:4; 21:13).
		+ Kubw’ibyo, Satani yakoze uko ashoboye kugira ngo arimbure Bibiliya, haba mu kuyihisha cyangwa kuyigoreka.
	* **Uruvange mu itorero.**
		+ Pawulo yagaragaje ko ahangayikishijwe n’ibibazo bituruka hanze ndetse n’ibituruka imbere bajyaga guhura nabyo mu gihe kizakurikiraho (Ibyakozwe 20:29–30).
			1. Amasega aryana. Kuva mu mwaka wa 64 kugeza 311 (Iteka ry’ubworoherane rya Seridika), Itorero ryarenganyijwe bikabije n’Ingoma y’Abaroma.
			2. Abantu bavuga ibigoramye. Guhera mu kinyejana cya 4, abantu batahindutse binjijwe mu Itorero bavanga ubupagani bwabo n’ukuri.
		+ Satani yakoresheje amayeri y'“imbere” ngo agoreke ukuri kandi yinjize mu Itorero kuramya ibigirwamana no kuziririza umunsi wo kuramya izuba.
		+ Nkuko Pawulo yahanuye, ubwo bushukanyi bwaremewe, kandi buzakomeza kuba mu badashaka kumenya ukuri kugeza ku ndunduro (2 Abatesalonike 2:7–12). Urugamba ruheruka ruzaba rushingiye ku ku ruvange ku byerekeranye n’Isabato.
2. **Urugamba rwo kurwanira Ijambo ry’Imana:**
	* **Kwiringira Bibiliya.**
		+ Bibiliya ni ihishurwa ritibeshya ry’ubushake bw’Imana. Yerekana gahunda y’Ijuru yo gukiza umuntu.
		+ Kubw’ibyo, umutekano wacu uboneka muri Bibiliya gusa, no muri buri gitabo cyayo, buri gice na buri murongo (2Timoteyo 3:16).
		+ Muri yo dusangamo amayeri ya Satani; irema; kuvuka, imibereho, urupfu, kuzuka kwa Yesu n’uburyo adusabira; kubabarirwa ibyaha; Kugaruka kwa Yesu; ubugingo buhoraho mu Isi Nshya …
		+ Iyo twanze umugabane wayo (urugero: inkuru y’Irema yo mu Itangiriro 1 na 2), bishobora kutujyana mu kwanga inyigisho zose yigisha. Nonese ubwo ... twakwiringira dute umugabane usigaye wa Bibiliya?
	* **Ubwenge bwa muntu.**
		+ Umuntu udafite Umwuka ntabwo yemera ibintu biva kuri Mwuka w’Imana ahubwo abibona nk’ubupfu, kandi ntashobora kubyumva kuko bisobanurwa na Mwuka gusa (1Abakorinto 2:14; 2Petero 1:20).
		+ Urugero rw’aho ubwenge bwa muntu bwagera: ukujōra guhanitse guhakana ibitangaza n’ubuhanuzi bw’ibizaza. Muri ubu buryo, ni iki kindi dushobora gukura mu ijambo ry’Imana niba duhakanye imbaraga zaryo cyangwa ubushobozi bwayo bwo kumenya icyo ejo hatubikiye?
		+ Nta gushidikanya, umwanzi acura inzira zisa nk’aho ari ukuri, ariko iherezo ryazo ari urupfu (Imigani 16:25).
3. **Urugamba rwo kurwanira intekerezo.**
	* Kubura ubumenyi ku barimbuka si ukubera ko badafite ubushobozi bwo kumenya. Ni ukubera ko badashaka kumenya. Satani yigaruriye intekerezo zabo ababuza gutekereza kuby’ingenzi: agakiza kabo.
	* Ariko nta muntu ugomba kuguma atyo. Mu gihe intekerezo ziri mu mwijima wo mu bya mwuka, hari umucyo ushobora kandi ushaka kuzimurikira: “Uwo Mucyo [Yesu] uvira mu mwijima, ariko umwijima ntiwawumenya” (Yohana 1:5).
	* Abo muri twe twemera uyu mucyo dushobora gutamurura umurimo w’umwanzi, maze umucyo wa Yesu ukamurikira mu mwijima.